|  |  |
| --- | --- |
| PATVIRTINTA  Molėtų r. Kijėlių specialiojo ugdymo  centro 2022 m. rugpjūčio 31 d.  direktoriaus įsakymu Nr. 39 (1.3) |  |

**MOLĖTŲ R. KIJĖLIŲ SPECIALIOJO UGDYMO CENTRO**

**2022–2023 MOKSLO METŲ PRADINIO, PAGRINDINIO UGDYMO PROGRAMŲ UGDYMO PLANAS**

**I SKYRIUS**

**BENDROSIOS NUOSTATOS**

1. Molėtų r. Kijėlių specialiojo ugdymo centro (toliau -Centras) 2022–2023 mokslo metų pradinio, pagrindinio ir socialinių įgūdžių ugdymoprogramų bendrieji ugdymo planai (toliau – Centro Bendrieji ugdymo planai) reglamentuoja individualizuotų pradinio ir pagrindinio ugdymo ir su šiomis programomis susijusių neformaliojo vaikų švietimo programų įgyvendinimą. Vadovaujantis Bendraisiais ugdymo planais 2021–2022 ir 2022–2023 mokslo metų pagrindinio ir vidurinio ugdymo programų bendrųjų ugdymo planais, bei 2021–2022 ir 2022–2023 mokslo metų pradinio ugdymo programų bendrųjų ugdymo planais, jų pakeitimais ir kitais teisės aktais, parengti 2022–2023 mokslo metų mokyklos ugdymo planą.

2. Pradinio, pagrindinio ir socialinių įgūdžių ugdymo programų bendrieji ugdymo planųtikslas – pritaikyti ir individualizuoti bendruosius ugdymo programų vykdymo reikalavimus centro ugdymo turiniui formuoti ir ugdymo procesui organizuoti, sudaryti lygias galimybes kiekvienam mokiniui, atsižvelgiant į didelius ir labai didelius specialiuosius ugdymo poreikius, siekti asmeninės pažangos ir įgyti mokymuisi visą gyvenimą būtinų bendrųjų ir dalykinių kompetencijų.

3. Bendrųjų ugdymo planų uždaviniai:

3.1. pateikti ugdymo gaires centro ugdymo turiniui kurti, atliepiantį kiekvieno mokinio specialiuosius ugdymosi poreikius, raidos dinamiką; ir jo įgyvendinimą, užtikrinantį visų mokinių įtraukti į švietimą ir jo individualizavimą;

3.2. numatyti pamokų skaičių 2022-2023 mokslo metams, skirtą ugdymo programoms įgyvendinti centre.

4. Bendruosiuose ugdymo planuose vartojamos sąvokos:

4.1. **Centro ugdymo planas** – centre vykdomų ugdymo programų įgyvendinimo aprašas, parengtas, vadovaujantis Bendraisiais ugdymo planais.

4.2. **Pamoka** – pagrindinė nustatytos trukmės nepertraukiamo mokymosi organizavimo forma.

4.4. **Specialioji pamoka (pratybos)** – pamoka ar kita švietimo pagalbos forma mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, padedanti įveikti mokymosi sunkumus.

4.5. **Laikinoji grupė** – mokinių grupė dalykui individualiai pagal modulį mokytis ar mokymosi pagalbai teikti.

4.6**. Individualus ugdymo planas-** ugdymo planas mokiniui, kuriame numatomas mokamųjų dalykų/sričių, specialiųjų veiklų, pamokų, pratybų, pagalbos mokiniui skaičius.

4.7. Kitos Bendruosiuose ugdymo planuose vartojamos sąvokos, apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

5. Ugdymo turinys įgyvendinamas vadovaujantis Pradinio, pagrindinio, socialinių įgūdžių ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ (toliau – Geros mokyklos koncepcija), Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Centrui aktualiomis, Bendrojo ugdymo plano nuostatomis bei remiasi rekomendacijomis mokytojams, ugdantiems skirtingų poreikių ir gebėjimų mokinius:

5.1. Mokinio, turinčio specialiųjų ugdymo(si) poreikių, ugdymo turinio individualizavimas“(2007), *https://www.smm.lt/uploads/documents/kiti/Knyga\_apie\_individualizav.pdf;*

5.2. Pradinio ir pagrindinio ugdymo programų pritaikymo metodinėmis rekomendacijomis, specialiųjų poreikių mokinių, turinčių vidutinį, žymų ir labai žymų intelekto sutrikimą, ugdymui (2009 m.) [*http://www.smm.lt/ugdymas/docs/specialusis*](http://www.smm.lt/ugdymas/docs/specialusis) ;

5.3.Pradinio ugdymo bendrųjų programų pritaikymo rekomendacijomis specialiųjų poreikių mokinių kalbiniam, matematiniam ir socialiniam bei gamtamoksliniam ugdymui (2009 m.) *htps://www.smm.lt/uploads/documents/kiti/internet\_pradinesBP\_spec.pdf ;*

5.4.Metodinės rekomendacijos mokytojams dėl pradinio ir pagrindinio lietuvių kalbos ugdymo programų individualizavimo mokiniams, turintiems specialiųjų ugdymosi poreikių (2017) [*http://www.sppc.lt/*](http://www.sppc.lt/)*;*

5.6. Ugdymo organizavimo rekomendacijos Vadovaujantis Lietuvos Respublikos švietimo, mokslo ir sporto ministro 2020 m. rugsėjo 14 d. įsakymu Nr. V-1367 „Dėl ugdymo organizavimo rekomendacijų mokiniams, kuriems diagnozuotas autizmas, patvirtinimo“, kiekvienam mokiniui, kuriam diagnozuotas autizmas, turi būti parengtas Individualus pagalbos vaikui planas ir kitomis rekomendacijomis pateiktomis Lietuvos aklųjų ir silpnaregių ugdymo centro sutrikusios raidos vaikų konsultavimo skyriaus svetainėje (2020)  *https://srvks.lt/pedagogams/metodines-rekomendacijos****/;***

6. Centre įgyvendinamoms ugdymo programoms vykdyti rengiamas ugdymo centro ugdymo planas vieniems metams. Centras visų ugdymo organizavimo sprendimų kasmet atnaujinti neprivalo, jei jie atitinka centro išsikeltus ugdymo tikslus, bendrąjį ugdymą reglamentuojančius teisės aktus, Bendrųjų ugdymo planų nuostatas. Centro ugdymo plane, atsižvelgiant į mokyklos kontekstą, pateikiami centro ugdymo turinio įgyvendinimo sprendimai.

6.1. Mokiniui, kuris mokosi pagal pagrindinio ugdymo individualizuotą programą, ugdymo planas sudaromas, atsižvelgiant į jo galias ir gebėjimus, kylančius dėl intelekto sutrikimo (nežymaus, vidutinio, žymaus ar labai žymaus), mokymosi formą, mokymo organizavimo būdą, ugdymą įgyvendinančios mokyklos ar klasės paskirtį.

6.2. Individualizuota ugdymo programa, įgyvendinama centro klasėse, skirtose specialiųjų ugdymosi poreikių turintiems mokiniams, mokiniui rengiama, atsižvelgiant į pedagoginės psichologinės tarnybos rekomendacijas.

6.3**.** Centras gali organizuoti specialiųjų klasių, skirtų intelekto sutrikimą turintiems mokiniams, mokinių užimtumą ir per mokinių atostogas (išskyrus vasaros), teikti visos dienos ugdymą, organizuoti visos dienos mokyklą.

6.4. Dalykus, pradedamus pagrindinio ugdymo programoje, centras gali pradėti įgyvendinti vėliau, nei nustatyta 2021–2022 ir 2022–2023 mokslo metų pagrindinio ir vidurinio ugdymo programų bendrųjų ugdymo planų (toliau – Bendrieji ugdymo planai) 75, 109, 129 punktuose.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

7. Ugdymo organizavimas pradinio ugdymo 1-3, 2-3-je jungtinėse klasėse, ir pagrindinio ugdymo 5-8-oje jungtinėje, bei 9-10 jungtinėje klasėse. mokslo metų pradžia – einamųjų metų rugsėjo 1 d., pabaiga – kitų metų rugpjūčio 31 d. Mokslo metus sudaro: ugdymo procesas ir laikas, skirtas mokinių poilsiui – atostogoms. Mokiniams skiriamos: rudens, žiemos (Kalėdų), žiemos, pavasario (Velykų) ir vasaros atostogos.

7.1. mokslo metų ir ugdymo proceso pradžia – 2022 m. rugsėjo 1 d.;

7.2. ugdymo proceso trukmė 1–4 klasių mokiniams – 175, 5–10 klasių mokiniams – 185 ugdymo dienos;

8. Ugdymo organizavimas 2022–2023 mokslo metais:

8.1. mokslo metų ir ugdymo proceso pradžia *–* 2022 m. rugsėjo 1 d.;

8.2. skiriamos atostogos:

|  |  |
| --- | --- |
| Rudens atostogos | 2022 m. spalio 31 d. – lapkričio 4 d. |
| Žiemos (Kalėdų) atostogos | 2022 m. gruodžio 27 d. – 2023 m. sausio 6 d. |
| Žiemos atostogos | 2023 m. vasario 13 d. – vasario 17 d. |
| Pavasario (Velykų) atostogos | 2023 m. balandžio 11 d. – balandžio 14 d. |

9. Mokslo metų ugdymo procesas skirstomas į trumpesnės trukmės laiko periodus: trimestrus, pusmečius ar kitokios trukmės periodus. Centro tarybos posėdžio Nr. 4 sprendimu 2022 m. rugpjūčio 30 d. sprendimu Nr. 1 , organizuojamas ugdymas pusmečiais:

|  |  |  |
| --- | --- | --- |
| **Pusmečiai** | **prasideda** | **baigiasi** |
| I pusmetis | 2022 m. rugsėjo 1 d. | - 2023 m. sausio 20 d. |
| II pusmetis | 2023 m. sausio 23 d. | - 2023 gegužės 31 d. (pradinio ugdymo klasių mokiniams);  - 2023 birželio 9 d. (pagrindinio ugdymo mokiniams); |

10. Mokykla gali keisti Bendrųjų ugdymo planų 8.3 ir 9.3 papunkčiuose nustatytą atostogų laiką, suderinusi su valstybinės mokyklos (biudžetinės įstaigos) – savininko teises ir pareigas įgyvendinančia institucija, savivaldybės mokyklos (biudžetinės įstaigos) – savivaldybės vykdomąja institucija – Molėtų r. Kultūros ir švietimo skyriumi ar jos įgaliotu asmeniu.

11. Vasaros atostogos skiriamos pasibaigus ugdymo procesui 1–4, 5–10 klasių mokiniams. Atostogų pradžią nustato mokyklos vadovas, direktoriaus 2022 m. rugpjūčio 30 d. įsakymu Nr. 36 , suderinęs su Centro taryba ir savininko teises ir pareigas įgyvendinančia institucija Molėtų r. Kultūros ir švietimo skyriumi ar jos įgaliotu asmeniu. Vasaros atostogos trunka iki einamųjų mokslo metų rugpjūčio 31 d.

12. Ugdymo organizavimo tvarka karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms Centre, dėl kurių ugdymo procesas negali būti organizuojamas kasdieniu mokymo proceso organizavimo būdu (vyksta remonto darbai centre, nutrukus vandens ar elektros tiekimui dėl išorinių priežasčių ir kt.) reglamentuojama Bendrųjų ugdymo planų 7 priede.

**ANTRASIS SKIRSNIS**

**CENTRO UGDYMO PLANAS. RENGIMAS IR ĮGYVENDINIMAS**

13. Centro ugdymo planą, kuriame aprašomas mokykloje vykdomų programų per 2022-2023 mokslo metus įgyvendinimas, rengia mokyklos vadovo įsakymu sudaryta darbo grupė. Grupės darbui vadovauja mokyklos vadovas ar jo įgaliotas asmuo. Savininko teises ir pareigas įgyvendinanti institucija , savivaldybės vykdomoji institucija ir savininko teises ir pareigas įgyvendinančia institucija Molėtų r. Kultūros ir švietimo skyrius ar jos įgaliotas asmuo gali pasiūlyti Centro ugdymo plano aktualius turinio aspektus, struktūrą ir formą.

14. Centro ugdymo plane, atsižvelgiant į mokyklos kontekstą, numatoma:

14.1. konkrečios klasės mokomieji dalykai ir jiems skiriamas pamokų skaičius;

14.2. ugdymo proceso organizavimo forma (-os);

14.3. švietimo pagalbos teikimas;

14.4. informacinių technologijų naudojimas, skaitmeninio turinio kūrimas, informatinio mąstymo ugdymas pradinėse klasėse;

14.5. neformaliojo vaikų švietimo programų pasiūla ir organizavimas;

14.6. pamokų, skirtų mokinio ugdymo poreikiams ir mokymosi pagalbai teikti, panaudojimas;

14.7. priemonės dėl mokinių mokymosi praradimų, patirtų COVID-19 pandemijos metu, kompensavimo;

14.8. kaip konkrečiose klasėse bus įgyvendinama:

14.8.1. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“, vykdant pradinio ugdymo programą;

14.8.2. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos patvirtinimo“ (toliau – Sveikatos programa);

14.8.3. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ (toliau – Ugdymo karjerai programa);

14.8.4. prevencinė programa, ugdanti mokinių socialines ir emocines kompetencijas, apimanti smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“.

14.9. pamokų / dienų skaičius, skirtas mokinių pažintinei, kultūrinei, meninei, kūrybinei veiklai.

15. Darbo grupė parengusi Centro ugdymo plano projektą, kuris suderinamas su Centro taryba, taip pat su savininko teises ir pareigas įgyvendinančia institucija Molėtų r. Kultūros ir Švietimo skyrimui, ar jos įgaliotu asmeniu. Centro ugdymo planą mokyklos vadovas tvirtina iki mokslo metų pradžios.

15.1. darbo grupė susitaria dėl centro ugdymo plano turinio, struktūros ir formos. Savininko teises ir pareigas įgyvendinanti institucija Molėtų rajono savivaldybės vykdomoji institucija Kultūros ir švietimo skyrius ar jos įgaliotas asmuo gali pasiūlyti centro ugdymo plano struktūrą ir formą;

15.2. privaloma remtis švietimo stebėsenos, mokinių asmeninių pasiekimų ir pažangos vertinimo ugdymo procese duomenimis ir informacija, centro veiklos įsivertinimo ir išorinio vertinimo duomenimis.

16. Ugdymo centras, rengdamas mokyklos ugdymo planą, atsižvelgia į didelių ir labai didelių specialiųjų ugdymosi poreikių turinčių mokinių ugdymosi poreikius ir numato šių poreikių tenkinimo tvarką, atsižvelgia į:

16.1 mokinio (-ių) specialiuosius ugdymosi poreikius ir galimai juos sukėlusias priežastis (sutrikimus, negalias, aplinkos veiksnius);

16.2. mokinių specialiuosius ugdymosi poreikius, jų lygį (dideli ir labai dideli);

16.3. intelekto sutrikimų lygį (nežymus, nepatikslintas, vidutinis, žymus ir labai žymus), kitų sutrikimų lygius ir jų kompleksus;

16.4. mokymosi forma yra dieninė, einamais mokslo metais organizuojamos ir trys prailgintos dienos grupės. Mokomasi 5 dienas per savaitę. Ugdymas ir užimtumas organizuojamas pirmadieniais –ketvirtadieniais nuo 8 val. -iki 17 val. , penktadieniais nuo 8 val. –iki 15 val.45 min.;

16.5. tėvų (globėjų) įsipareigojimus, įteisintus mokymo sutartyje bei teisėtus jų pageidavimus, realius lūkesčius, jie aptariami.

16.6. ugdymo programą (individualizuotą programą, pritaikytą mokiniams, turintiems intelekto sutrikimų ir kitų kompleksinių negalių, kurių derinio dalis intelekto sutrikimas) Pradinio ugdymo individualizuotą programą, Pagrindinio ugdymo individualizuotą programą;

16.7.turimas mokymo lėšas;

16.8. mokymosi ir švietimo pagalbos reikmes;

16.9. ugdymosi erdves: dvi didesnio ploto klases, dvi mažesnio ploto klases, pagalbos specialistų (logopedo/psichologo/sensomotorinio kambario ir gydomosios kūno kultūros mokomuosius kabinetus, erdves lauke ( Sporto aikštele, dvi lauko klases) įrangą, skaitmenines priemones.

17. Individualus pagalbos ir ugdymo planas rengiamas kiekvienam mokiniui. Planas rengiamas, siekiant tenkinti jo pagalbos ir paslaugų ugdymo procese reikmes, padėti mokytis, pripažįstant ir plėtojant jo gebėjimus ir galias, teikiant švietimo pagalbą, bei keliami prioritetiniai ugdymosi tikslai ir uždaviniai:

17. 1. Diegti Universalaus dizaino priemonės ugdymui(si):

17.1.1. kurti lanksčias mokymosi aplinkos ir mokymosi erdves, kurias galima pritaikyti įvairiems poreikiams;

17.1.2 2universalus ugdymo(si) erdvių ir laiko planavimas, – modeliuojant įvairiais rakursais, įtraukiant papildomų aspektų (pvz., saugios ugdymo(si) aplinkos kūrimas, nusiraminimo erdvės klasėse, nusiraminimo pertraukos)

17.2. individualizuoti ugdymą kiekvieno sėkmei.

17.2.1. Orientacija į skirtingus mokinių poreikius ir pagalbą;

17.2.2. dėmesys ne tik įgimties ir įgytiems sutrikimams, bet ir socialinės atskirties dėl nepalankių aplinkos veiksnių prevencijai.

17.2.3. inovatyvių mokymosi metodų diegimas. Pozityvaus elgesio palaikymo ir intervencijos sistemos „PEPIS“ diegimas ir IKT taikymas, bei kitų pažangių ugdymo metodų diegimas įvairiapusių raidos sutrikimų turintiems mokiniams;

17.3. Stiprinti mokinio sensorinius ypatumus ir socialinių ir komunikacinių įgūdžių ugdymą;

17.3. 1. skirti specialiųjų pamokų;

17.3.2. pasitelkti sensomotorines priemones ir alternatyvios komunikacijos pagalbines priemones specialiųjų ugdymosi poreikių mokinių ugdymui.

18. Rengiant centro ugdymo planą konkrečiai švietimo programai įgyvendinti numatoma pažintinę ir kultūrinę veiklą integruoti į ugdymo turinį:

18.1. Sveikatos ugdymo bendroji programa, Gyvenimo įgūdžių ugdymo bendroji programa, Kultūrinio sąmoningumo integruojamoji programa integruojamos į popietinės veiklos užimtumo programas bei neformaliojo švietimo paslaugų plėtros programą;

18.2. Žmogaus saugos, Smurto ir patyčių prevencijos bendroji programos – į pasaulio pažinimo/pažinimo veiklos, kūno kultūros, dorinio ugdymo programas, klasės vadovo veiklą, Zipio draugų programą, psichologines konsultacijas mokiniui, bei veiklas, nukreiptas smurto ir patyčių prevencijai.

18.3. Alkoholio, tabako ir kitų psichiką veikiančių medžiagų vartojimo prevencijos programa, Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr.V-941, – į Dorinio ugdymo, pasaulio pažinimo/pažintinės veiklos, klasės vadovo veiklą.

18.4. Etninės kultūros programa – į lietuvių kalbos/komunikacinės veiklos, pasaulio pažinimo/pažintinės veiklos, dailės ir technologijų programas/Meninės veiklos, klasės vadovo veiklą, Centro pažintines, kultūrines, socialines veiklas,renginius.

18.5. Socialinė-pilietinė veikla mokiniui, kuris mokosi pagal pagrindinio ugdymo programą, yra privaloma. Jai skiriama ne mažiau kaip 10 valandų (pamokų) per mokslo metus. Centras, atsižvelgdamas į mokinių amžių, galimybes gali priimti sprendimą šiai veiklai skirti ir daugiau pamokų (valandų) per mokslo metus. Skirtingo amžiaus mokiniams gali būti numatomas skirtingas socialinės-pilietinės veiklos pamokų (valandų) skaičius. Socialinė-pilietinė veikla fiksuojama dienyne. Rekomenduojama numatyti galimybę mokiniui atlikti šio pobūdžio veiklas savarankiškai arba grupelėmis ir glaudžiai bendradarbiaujant su asociacijomis, vietos savivaldos institucijomis ir kt.

18. 6. Ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdyme ir švietimo pagalbos teikime dalyvaujančių specialistų rekomendacijas.

19. Mokinių pasiekimai ir pažanga vertinami aprašomuoju būdu individualizuotoje pagalbos ir ugdymo programoje (IPUP).

19.1. Mokytojas planuoja mokinių ugdymosi pasiekimus ir vertinimą remdamasis ugdymo centro priimtais susitarimais dėl ugdymo turinio planavimo ir pasiekimų vertinimo, atsižvelgdamas į klasės mokinių ugdymosi pasiekimus, daromą pažangą, kliūtis trukdančias jų siekti, mokinių poreikius ir galimybes.

19.2. Planuodamas naujai atvykusių mokinių pasiekimus ir vertinimą specialistai susipažįsta su Švietimo pagalbos tarnybos vertinimo aprašu ir parengtomis rekomendacijomis, o mokiniui atvykus iš kitos mokyklos/ darželio ir su pastarosios pateikta informacija apie mokinį.

19.3. Priimant į centrą vaiką, karo pabėgėlį iš Ukrainos ir turintį specialiųjų ugdymosi poreikių ar negalių, atsižvelgiama į tėvų, jį lydinčių asmenų ar paties vaiko pateiktą informaciją, nereikalaujant jo specialiuosius ugdymosi poreikius įrodančių dokumentų, jei asmuo negali jų pateikti. Tėvai informuojami, jog pasirinkus specialiojo ugdymo įstaigą, ne vėliau kaip praėjus vieniems mokymosi metams centre, mokinio ugdymosi poreikiai turės būti vertinami, o specialiosios paskirties ugdymo įstaigoje asmuo galės tęsti mokymąsi tik tuo atveju, jei jam bus nustatyti dideli ar labai dideli specialieji ugdymosi poreikiai.

19.4. Vertinant mokinių pasiekimus ir pažangą taikomas formuojamasis, apibendrinamasis vertinimas:

19.4.1. formuojamasis vertinimas atliekamas nuolat ugdymo proceso metu, teikiant mokiniui informaciją žodžiu, apie jo mokymosi eigą, esamus pasiekimus ar nesėkmes ir raštu individualiose ugdymo programose ne rečiau kaip du kartus per mokslo metus;

19.4.2. mokytojas, pagalbos mokiniui specialistas fiksuoja vertinimą elektroninėje erdvėje *mano.dienynas.lt*; Tėvai(globėjai, rūpintojai) informuojami tėvų susirinkimų metu (ne rečiau kaip 2 kartus per mokslo metus), informaciją teikiama elektroniniame dienyne ar siunčiant informacinius lapus (ne rečiau kaip 2 kartus per mokslo metus) neturintiems prieigos prie elektroninio dienyno.

19.4.3. apibendrinamasis vertinimas atliekamas pusmečio ugdymo programos pabaigoje. Pusmečio mokinių pasiekimai apibendrinami vertinant mokinio per nustatytą ugdymo laikotarpį padarytą pažangą, orientuojantis į individualią mokinių lygį, pažangą ir dinamikos požymius ir įrašomi elektroniniame dienyne.

19.5. Mokymosi sėkmingumas analizuojamas Centro Vaiko gerovės komisijos posėdžiuose, mokytojų ir pagalbos mokiniui susirinkimuose, įtraukiami mokinio tėvai . Kai mokiniui nesiseka pasiekti individualioje programoje numatytų siekinių, Vaiko gerovės komisija siūlo pagalbos teikimo pobūdį ir trukmę. Tam naudojamos pamokos, skirtos mokinių ugdymo poreikiams tenkinti, mokymosi pagalbai teikti. Per numatytą laikotarpį nepasiekus norimų rezultatų, aptarus Vaiko gerovės komisijos posėdžiuose pagalba gali būti tęsiama arba kreipimąsi į kitas specialiųjų poreikių vaiko ugdymu suinteresuotas institucijas (Molėtų rajono ŠPT, Respublikos SPPC, Vaiko raidos centrą, Lietuvos aklųjų ir silpnaregių ugdymo centro Sutrikusios raidos vaikų konsultavimo skyriumi) dėl rekomendacijų tolimesniam ugdymui.

19.6. Mokytojas nuolat stebi ugdymosi procesą, laiku nustato, kokios reikia pagalbos ir teikia ją mokiniams, ypatingai iš šeimų, kuriose nepalanki socialinė, ekonominė ir kultūrinė aplinka.

19.7. Tobulina mokinių pasiekimų ir pažangos vertinimo procesus, itin daug dėmesio skiriant grįžtamajam ryšiui, formuojamajam vertinimui pamokoje, diagnostiniam vertinimui; jais grindžia reikiamus sprendimus dėl įvairių mokinių grupių, klasių mokinių pasiekimų.

19.8. Sudaro galimybes mokytojams tobulinti profesines žinias, ypatingai dalykines kompetencijas ir gebėjimus, individualizuoti ugdymą, organizuoti ugdymo procesą įvairių gebėjimų ir poreikių mokiniams, berniukams ir mergaitėms.

19.9. Užtikrina ne atsitiktinę, bet sisteminę mokymosi pagalbą, kuri apima: žemų pasiekimų prevenciją (iš anksto numatant galimus probleminius atvejus ir stengiantis jų išvengti), intervenciją (sprendžiant iškilusias problemas) ir žemų pasiekimų kompensacines priemones (suteikiant tai, ko mokiniai negali gauti namuose ir pan.).

19.10. Švietimo pagalbą mokiniui ir mokytojui ugdymo centre teikia specialistų komanda -3 vyresnieji mokytojai(specialieji pedagogai), mokytojas metodininkas, 3 vyresnieji auklėtojai, I kvalifikacinės kategorijos psichologas, vyresnysis logopedas, gydomosios kūno kultūros mokytojas, ugdymo centro vadovas;

19.11. Centras siūlo mokiniams skirtingų krypčių programas, atitinkančias jų saviraiškos poreikius, padedančias atsiskleisti pomėgiams ir talentams, kurios ugdo savarankiškumą, sudaro sąlygas bendrauti ir bendradarbiauti.

19.12. Esant poreikiui ir galimybėms, Centre neformaliojo vaikų švietimo veiklas galima derinti su formaliojo švietimo veiklomis, siekiant padėti vaikui siekti asmeninės pažangos ir geresnių ugdymo rezultatų pasirinktose srityse.

19.13. Neformaliojo vaikų švietimo programose dalyvaujantys mokiniai registruojami Mokinių registre iki spalio 1dienos.

19.14. Neformaliojo vaikų švietimo veikla skiriama meninę ar kitą veiklą pasirinkusių mokinių asmeninėms, socialinėms, edukacinėms, profesinėms kompetencijoms ugdyti.

19.15. Neformaliajam švietimui kiekvienam lavinamųjų klasių komplektui numatomas 4 savaitinių ugdymo valandų skaičius per savaitę ir kita popietinė užimtumo veikla 3-iose grupėse.

19.16.Ugdymo centras kiekvienų mokslo metų pabaigoje įvertina ateinančių mokslo metų mokinių neformaliojo švietimo poreikius, prireikus juos tikslina prieš naujų mokslo metų pradžią ir atsižvelgdamas į juos siūlo neformaliojo švietimo programas.

19.17. Neformalųjį švietimą rekomenduojama organizuoti ne tik Centre, bet ir už jo ribų.

19.18.Ugdymo centre mokinių skaičius neformaliojo švietimo grupėje nuo 3 iki 9 mokinių.

20.Ugdymo centro neformaliojo ugdymo veiklos sritys yra šios:

|  |  |  |  |
| --- | --- | --- | --- |
| Veiklos sritis | Numatomas tikslas | Valandų skaičius | |
| Dailės ir darbelių būrelis | Ugdyti meninius gebėjimus ir formuoti smulkiosios motorikos įgūdžius | 35 | |
| Teatrinė ir komunikacinė raiška | Plėtoti saviraišką, komunikacinius gebėjimus ir socialinę elgseną vaidybos pagalba, skatinti pasitikėjimą savimi | 37 | |
| Judesio ir šokio studija | Skatinti judėjimo džiaugsmą ir fizinį aktyvumą | 37 | |
| Informacinės technologijos | Medijų ir informacinių technologijų raštingumui didinti | | 37 |
| Maisto ruošos įgūdžių ugdymas | Savarankiškumo ir maisto gaminimo įgūdžių ugdymas | 37 | |
| Vilnos vėlimo ugdymo programa | Smulkiosios motorikos ir meninių gebėjimų ugdymas | 37 | |
| Viso valandų neformaliajam švietimui | | 220 | |

21.Centras derina ir veiksmingai taiko mokymosi pagalbos būdus:

21. 1. grįžtamąjį ryšį per pamoką/ veiklą; pagal jį nedelsiant turi būti koreguojamas mokinio mokymasis, pritaikant tinkamas mokymo(si) užduotis, metodikas ir kt.;

21.2. savanoriškos pagalbos būdus (tėvų, buvusių mokytojų ir kt.), trišalių pokalbių metodikas (mokinys – tėvai – mokytojas) ar kitų įstaigų specialistų pagalba (mokinio tėvai- centro specialistai –kvalifikuoti konsultantai) ir kt. ;

21.3. papildomos pagalbos, tobulinant tų mokinių, kuriems ši pagalba reikalinga, kalbos įgūdžius ir reikiamus ankstyvuosius raštingumo įgūdžius; sutelktos į žodinės kalbos įgūdžių ugdymą, jos užtikrina prasmingo skaitymo pagrindus ir toliau plėtoja kalbos bei teksto supratimo įgūdžius;

21.4. PEPIS ir kitų inovatyvių mokymo(si) metodų plėtojimas ir praktinis taikymas įvairiuose ugdymo ir kasdienėse veiklose, siekiant Centro užsibrėžtų tikslų.

21.5. Teikiant mokymosi pagalbą, gali būti sudaromos mokinių, kuriems reikia panašaus pobūdžio pagalbos, grupės. Šios grupės gali būti sudaromos ir iš gretimų klasių mokinių.

21.6. Esant būtinybei mokymosi pagalba gali būti skiriama ir individualiai.

21.7. Mokymosi pagalbai teikti, skiriant didesnį pamokų skaičių dalykui mokytis, panaudojamos pamokos, skirtos mokymosi pagalbai ir ugdymo poreikiams tenkinti. Šios pamokos gali būti panaudojamos ir teikiant pagalbą mokinių namų darbų užduotims atlikti. Mokymosi pagalbos veiksmingumas analizuojamas ir kompleksiškai vertinamas pagal individualią mokinių pažangą ir pasiekimų dinamiką.

21.8. Mokymosi pagalbą mokiniui teikia jį mokantis mokytojas ar kitas ugdantis specialistas didindamas mokinių motyvaciją siekti mokymosi tikslų, individualizuodamas ugdymą, pritaikydamas tinkamas užduotis, metodikas ir kt.

22. Specialioji pagalba:

22.1. teikiama vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 (Žin., 2011, Nr. 92-4396);

22.2. centre visų klasių mokytojai, dėstantys besimokantiems - specialieji pedagogai arba jiems prilyginami specialistai ir logopedas.

22.3. Mokymosi pagalba centre gali būti teikiama ją organizuojant individualiai mokiniui ar keliems mokiniams (pogrupiais-mažomis grupelėmis po 2-3 mokinius), kuriems reikia panašaus pobūdžio pagalbos, pačių mokinių pagalbą kitiems mokiniams, savanoriškos pagalbos būdus (tėvų, kitų specialistų ir kt.), trišalių pokalbių metodiką (mokinys-tėvai-mokytojas).

22.3.1. Psichologinė pagalba:

22.3.1.1. psichologinė pagalba teikiama vadovaujantis Psichologinės pagalbos teikimo tvarkos aprašu, Patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. 1215 (Žin., 2011, Nr. 22-2351). 25.3.1.2. Centre individuali psichologo pagalba teikiama ugdymo proceso metu 4 savaitines valandas ir psichologo pagalba mokiniui/mokytojui, tėvams ne ugdymo proceso metu 4 savaitines valandas.

22.3.2.Socialinė pagalba:

22.3.2.1. socialinę pedagoginę pagalbą specialiųjų poreikių mokiniams, esant reikalui, teikia klasės auklėtojas bendradarbiaudamas su po pamokinės veiklos auklėtoju, bei/arba asmeniu Ugdymo centro direktoriaus 2022 m. rugpjūčio 23 d. įsakymu Nr. 30 paskirtu atsakingu už pagalbą mokiniams iš šeimų turinčių socialinę atskirtį, ne pamokų metu.

23. Centro ugdymo planą mokyklos vadovas tvirtina iki mokslo metų pradžios, suderinęs su centro taryba, taip pat su savininko teises ir pareigas įgyvendinančia institucija Molėtų rajono savivaldybės vykdomąja institucija ar jos įgaliotu asmeniu.

24. Pagrindinė ugdymo proceso organizavimo forma Centre – pamoka, kurią mokytojas gali keisti į projektinę veiklą ar kitą mokymosi organizavimo formą, atsižvelgdamas į mokinių poreikius, būklę, teminius veiklų planus ir juose numatomus integracinius/jungiamuosius ugdymo turinio elementus.

24.1. Ugdymo centre numatoma dienos ugdymo procesas (5 dienas per savaitę), ugdymas organizuojamas pamokomis, pamokų pradžia – 8.00 val. ir pabaiga- 14.05 val.

|  |  |
| --- | --- |
| Pamokos trukmė 45 minučių\*: | |
| Pirma pamoka- | 8.00-8.45 |
| *Pertrauka 10 min* |  |
| Antra pamoka- | 8.55-9.40 |
| *Pertrauka 30 min pusryčiams* |  |
| Trečia pamoka- | 10.10-10.55 |
| *Pertrauka 10 min* |  |
| Ketvirta pamoka- | 11.05-11.50 |
| Pertrauka 15 min. |  |
| Penkta pamoka- | 12.05-12.50 |
| Pertrauka 30 min. | Pietūs |
| Šešta pamoka- | 13.20-14.05 |

\**Pastaba. 1 klasėje pamokos trumpinamos 10 min. ir tuo pačiu ilginamos pertraukos*.

25. Projektinio darbo (pažintinių, kultūrinių, socialinių ir pilietinių veiklų) rengimas ir organizavimas pradiniame, pagrindiniame ugdyme:

25.1. Dalis ugdymo proceso organizuojama ne pamokų forma, o projektine ar kitokia mokiniams patrauklia veikla, motyvaciją mokytis skatinančiose saugiose aplinkose: šalies ir krašto ir muziejuose, bibliotekose, rėmėjų siūlomose edukacinėse aplinkose, kitų Molėtų rajono ir *š*alies mokyklų, socialinių partnerių aplinkose, parkuose, artimiausiose gamtinėse aplinkose ir kitose, mokiniams priimtinose, patraukliose žinių įgijimo būdams, aktyviam ugdymui pritaikytose, aplinkose.

25.4.2. Ugdymo procese kultūrinė, meninė, pažintinė, kūrybinė, praktinė, socialinė veiklos per

25.4.2. Ugdymo procese kultūrinė, meninė, pažintinė, kūrybinė, praktinė, socialinė veiklos per mokslo metus integruojama į kitas veiklas/pamokas, taip pat ji vykdoma ir po pamokų, neformaliojo švietimo veiklose.

25.4.3. Centras siūlo steigėjui visiems Centro mokiniams skirti ne mažiau kaip 10 dienų ( nurodytas

25.4.4. punkte nurodytoms edukacinėms veikloms).

25.4.4. Bendra visų besimokančių Centre mokinių kultūrinė, meninė pažintinė, kūrybinė, socialinė veikla:

|  |  |  |  |  |
| --- | --- | --- | --- | --- |
| **Eil. Nr.** | **Edukacinė veikla, renginys** | **Data/**  **periodas** | **Renginio paskirtis** | **Atsakingi asmenys** |
| 1 | Mokslo ir žinių diena. Renginys, pamoka klasėse. | 2022-09-01 | tradicijų puoselėjimas. Vertybinių nuostatų formavimas. | 1. Janulionienė |
| 2. | Pasirodymas SUP mokinių meno festivalyje „Spalvos“ (Rokiškis) | 2022-11-23 | bendradarbiavimas, specialiojo ugdymo kokybės ir neįgaliųjų įtraukties gerinimas | L. Rupeikienė |
| 3 | Centro bendruomenės Kalėdinė šventė. | 2022-12-23 | tradicijų puoselėjimas ir bendruomenės telkimas | M. Matijošiūtė S. Žigelienė |
| 4. | „Kultūros paso“ projekto veiklos | 2022-09-2022-12 | kultūrinis ugdymas | A.Jakovlevienė |
| 5. | Savaitės be patyčių renginiai | 2023-03-13 | patyčių prevencija, tolerancijos skatinimas | R. Vidžiūnienė |
| 6 | Saulyčių diena | 2023-03-21 | tarptautinei Dauno sindromo dienai paminėti skirtas palaikymas ir tolerancijos skatinimas žmonėms su Dauno sindromu bei jų šeimoms | I. Kiškienė |
| 7. | Lietaus vaikų diena | 2023-04-03 | tarptautinei Autizmo dienai paminėti skirtas palaikymas ir tolerancijos skatinimas žmonėms su autizmo spektro sutrikimais bei jų šeimoms | I.Šilinskienė |
| 8. | Centro bendruomenės renginys, skirtas Šeimos dienai paminėti. | 2023-05-13 | tradicijų puoselėjimas ir bendruomenės telkimas | L. Kazlauskienė |
| 9. | Pasirodymas tarptautiniame SUP mokinių meno festivalyje „Širdys vilčiai plaka“ (Panevėžys) | 2023-05-17 | bendradarbiavimas, specialiojo ugdymo kokybės ir neįgaliųjų įtraukties gerinimas | 1. Janulionienė |
| 10. | Sporto fiesta | 2023-05-31 | Aktyvaus ir sveiko gyvenimo būdo skatinimas | O. Sakalauskienė |

*\*Pastaba. dienos įskaičiuojamos į ugdymosi dienų skaičių.*

**III SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

26. Centras, rengdamas ir įgyvendindamas mokyklos ugdymo planą, turi užtikrinti visų mokinių įtrauktį į švietimą, šalinti kliūtis, dėl kurių mokinys patiria dalyvavimo švietime ir ugdymosi sunkumų, ir teikti būtiną švietimo pagalbą, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

27. Centras, formuodamas mokyklos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir šio skyriaus nuostatomis (jei šiame skyriuje nereglamentuojama, mokykla vadovaujasi kitomis Bendrųjų ugdymo planų nuostatomis, reglamentuojančiomis ugdymo programų įgyvendinimą) ir atsižvelgia į:

27.1. mokinio mokymosi ir švietimo pagalbos poreikius;

27.2. formaliojo švietimo programą;

27.3. mokymosi formą ir mokymo proceso organizavimo būdą;

27.4. švietimo pagalbos specialistų, mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

28. Pradinio ugdymo individualizuotos ir pagrindinio ugdymo individualizuotos programos įgyvendinimas reglamentuojamas Bendrųjų ugdymo planų 6 priede.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

29. Centras kiekvienam mokiniui, turinčiam specialiųjų ugdymosi poreikių, rengia individualų ugdymo planą, kurio sudėtinė dalis yra pagalbos planas, apimantis pagalbas ir paslaugas ugdymo procese ir kitų specialistų teikiamas pagalbas, didinančias ugdymo veiksmingumą, ir kurio:

29.1. rengimui, įgyvendinimo koordinavimui paskiria koordinuojantį asmenį – klasės vadovą, kuris kartu su mokytojais, auklėtojais ir švietimo pagalbą teikiančiais specialistais, vaiku, jo tėvais (globėjais, rūpintojais) numato ugdymo ir pagalbos tikslus;

29.2. įgyvendinimui turi būti sudaryti individualūs tvarkaraščiai, kurie dera su klasės, kurioje mokinys mokosi, tvarkaraščiu, ir užtikrina, kad mokinys gaus ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui pedagoginė psichologinė ar švietimo pagalbos tarnyba;

29.3. formą nusistato pati įstaiga, suplanuoja jų įgyvendinimo, stebėsenos ir aptarimo formas bei etapus.Molėtų r. Kijėlių specialusis ugdymo centro Individualus pagalbos ir ugdymo plano vaikui (IPUP) forma, aprobuota VGK posėdyje, Nr 1. 2021 rugsėjo 10 dieną**.**

30. Ugdymo centras, rengdamas mokyklos ugdymo planą, atsižvelgia į didelių ir labai didelių specialiųjų ugdymosi poreikių turinčių mokinių ugdymosi poreikius ir numato šių poreikių tenkinimo tvarką, atsižvelgia į:

30.1 mokinio (-ių) specialiuosius ugdymosi poreikius ir galimai juos sukėlusias priežastis (sutrikimus, negalias, aplinkos veiksnius);

30.2. mokinių specialiuosius ugdymosi poreikius, jų lygį (dideli ir labai dideli);

30.3. intelekto sutrikimų lygį (nežymus, nepatikslintas, vidutinis, žymus ir labai žymus), kitų sutrikimų lygius ir jų kompleksus;

30.4. mokymosi forma yra dieninė, einamais mokslo metais organizuojamos ir trys prailgintos dienos grupės. Mokomasi 5 dienas per savaitę. Ugdymas ir užimtumas organizuojamas pirmadieniais –ketvirtadieniais nuo 8 val. -iki 17 val. , penktadieniais nuo 8 val. –iki 15 val.45 min.;

30.5. tėvų (globėjų) įsipareigojimus, įteisintus mokymo sutartyje bei teisėtus jų pageidavimus, realius lūkesčius, jie aptariami.

30.6. ugdymo programą (individualizuotą programą, pritaikytą mokiniams, turintiems intelekto sutrikimų ir kitų kompleksinių negalių, kurių derinio dalis intelekto sutrikimas) Pradinio ugdymo individualizuotą programą, Pagrindinio ugdymo individualizuotą programą ;

30.7.turimas mokymo lėšas;

30.8. mokymosi ir švietimo pagalbos reikmes;

30.9. ugdymosi erdves: dvi didesnio ploto klases, dvi mažesnio ploto klases, pagalbos specialistų (logopedo/psichologo/sensomotorinio kambario ir gydomosios kūno kultūros mokomuosius kabinetus, erdves lauke( sporto aikštele, dvi lauko klases) įrangą, skaitmenines priemones.

31. Individualus pagalbos ir ugdymo planas rengiamas kiekvienam mokiniui. Planas rengiamas, siekiant tenkinti jo pagalbos ir paslaugų ugdymo procese reikmes, padėti mokytis, pripažįstant ir plėtojant jo gebėjimus ir galias, teikiant švietimo pagalbą, bei keliami prioritetiniai ugdymosi tikslai ir uždaviniai:

**TREČIASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

32. Švietimo pagalbą mokiniui užtikrina Centras.

33. Švietimo pagalba, ją teikiantys specialistai, tikslai ir intensyvumas mokiniui turi būti numatyti mokinio pagalbos plane.

34. Švietimo pagalbą teikiantys specialistai padeda įveikti mokymosi sunkumus, šalindami priežastis, dėl kurių mokinys patiria mokymosi sunkumų ir susiduria su kliūtimis dalyvauti ugdymo procese, bendradarbiaudami dirba komandose kartu su mokytojais ir kitais specialistais, teikiančiais pagalbą mokiniui, mokinio tėvais (globėjais, rūpintojais), teikia konsultacinę pagalbą ir įgalina mokinio tėvus (globėjus, rūpintojus), kitus, teikiančius paslaugas ir pagalbas, padėti mokiniui ugdytis, sudaryti sąlygas mokytis ir užtikrinti jo gerovę.

35. Švietimo pagalba mokiniui teikiama laikinai ar pastoviai ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

36. Švietimo pagalbos teikimo formos parenkamos mokiniui individualiai, jos gali būti specialiosios pamokos, pratybos, konsultacijos, pagalba ugdymosi veiklose, savirūpos procese ir kt.:

36.1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti;

36.2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, kurios gali būti vykdomos individualiai ar grupėmis (2–8 mokiniai).

36.3. Centro vaiko gerovės komisijai 2021-08-30 posėdžio Nr.8 Nr.2 nutarimu priėmus sprendimą dėl specialiųjų ugdymosi poreikių turinčių mokinių ugdymo(si) ir švietimo pagalbos teikimo, centras kiekvienam mokiniui sudaro individualų pagalbos planą, kuris yra individualaus ugdymo plano dalis, paskiria pagalbos plano įgyvendinimą koordinuojantį asmenį, rengia individualius tvarkaraščius. Koordinuojantis asmuo kartu su vaiku, jo tėvais (globėjais, rūpintojais) numato tarpinius ugdymosi ir pagalbos tikslus, suplanuoja jų įgyvendinimą, periodiškai aptaria pasiektus rezultatus.

**KETVIRTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

37. Dėl mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą, mokymosi pasiekimų vertinimo (būdų, periodiškumo) ir įforminimo susitariama mokykloje.

38. Centre susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Vertinimo būdus renkasi centras: (vertinimo įrašai fiksuojami sekančiai“ „p.p.“(padarė pažangą),.s.p. (atlieka su pagalba) „n.p.“(nepadarė pažangos).

39. Mokiniai pažymiais Centre nevertinami, pažanga fiksuojama mokinio IPUP aprašomuoju būdu (formuojamasis vertinimas) ir elektroniniame dienyne.

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

40. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja Centras pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas, sudariusi mokinio individualų ugdymo planą mokymosi namie laikotarpiui.

41. Mokinio (7 klasės), kuris mokosi pagal individualizuotą pagrindinio ugdymo programą, mokymas namie organizuojamas vadovaujantis Bendrųjų ugdymo planų 109 punktu. Mokyti namie skiriamos 333 valandos per metus:

41.1. specialiosioms logopedinėms pratyboms skiriamos 74 pamokos per metus;

41.2. mokiniui, turinčiam judesio ir padėties sutrikimų, 74 pamokų per metus skiriama gydomajai mankštai;

**ŠEŠTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO, PAGRINDINIO, VIDURINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

42. Centras, atvykus asmeniui su specialiaisiais ugdymosi poreikiais, baigusiam užsienio valstybės, tarptautinės organizacijos pradinio, pagrindinio dalį ar pradinio, pagrindinio ugdymo programą (toliau – tarptautinė bendrojo ugdymo programa):

42.1. sudaro galimybes asmenų mokymosi tęstinumui pagal atvykusiųjų ir / ar grįžusiųjų į Lietuvą pasiekimus atitinkančią individualizuotą bendrojo ugdymo programą;

42.2. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi tvarkos aprašas);

42.3. tėvų (globėjų) pageidavimu priima vaiką, kuriam tais kalendoriniais metais sukanka šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius dokumentus;

42.4. vaiką, kuriam tais kalendoriniais metais sukanka septyneri metai, nesiugdžiusį Lietuvos Respublikoje pagal priešmokyklinio ugdymo programą, priima mokytis pagal pradinio ugdymo individualizuotą programą;

42.5. išsiaiškina atvykusiojo asmens lūkesčius ir norus mokytis kartu su bendraamžiais, švietimo pagalbos ir intensyvumo poreikį mokytis lietuvių kalbos. Su iš Ukrainos perkeltu mokiniu papildomai aptaria poreikį mokytis ukrainiečių kalbos;

42.6. informuoja Molėtų r. savivaldybės Kultūros ir Švietimo skyriaus ar jos įgaliotą asmenį;

42.7. prieš pradedant mokiniui mokytis Centre, mokyklos vadovo paskirtas asmuo, atsakingas už mokinių, baigusių tarptautinę bendrojo ugdymo programą ar jos dalį, mokymosi koordinavimą, kartu su mokinio būsimos klasės vadovu, mokiniu ir mokinio tėvais (globėjais, rūpintojais) aptaria poreikį tam tikrą laiko dalį intensyviai mokytis lietuvių kalbos, numato tolesnio mokymosi perspektyvą, švietimo pagalbos poreikį:

42.7.1. sudaro mokinio individualų ugdymo planą, atsižvelgdama į jo mokymosi pasiekimus. Individualiame ugdymo plane gali būti numatytas ir pamokų skaičiaus perskirstymas tarp dalykų.

42.7.2. numatoma preliminari mokinio adaptacinio laikotarpio trukmė – 1-3 mėnesiai, centro teikiamos pagalbos formas ( specialioji pedagoginė, socialinė, psichologinė, logopedinė, kineziterapinė, papildoma neformaliojo švietimo, visos dienos grupė)): ir būdai (individuali, grupinė, po grupinė), Centro, mokinio ir mokinio tėvų (globėjų, rūpintojų) įsipareigojimus. Adaptaciniu laikotarpiu rekomenduojama stebėti mokinių individualią pažangą, pasiekimus. Į mokinio adaptacijos procesų valdymą įtraukiama Centro vaiko gerovės komisija. Kiekvieno mokinio adaptacijos trukmės laikas individualus, Centras konstatuoja adaptacijos laiko pabaigą, atsižvelgdama į tai, kaip mokiniui sekasi adaptuotis. Mokiniui taikomas tik formuojamasis vertinimas;

42.7.3. su iš Ukrainos perkeltu mokinio tėvais, globėjais papildomai aptariamos ukrainiečių kalbos mokymosi galimybės ir numatomi mokymosi būdai. Iš Ukrainos perkeltam mokiniui pasirinkus mokytis ukrainiečių kalbą skiriamos 5 pamokos per savaitę. Pamokos ukrainiečių kalbai mokytis gali būti skiriamos perskirstant pamokas mokinio individualiame plane tarp dalykų ir iš ugdymo poreikiams tenkinti ir mokymosi pagalbai teikti numatytų pamokų ir kt.

43. Centras, organizuodamas atvykusio ar grįžusio asmens mokymą, kuris mokėsi pagal tarptautinę bendrojo ugdymo programą ar yra ją baigęs:

43.1. nuolat bendradarbiauja su mokinio tėvais (globėjais, rūpintojais) ar teisėtais mokinio atstovais, teikia informaciją apie mokinio mokymąsi, daromą pažangą ir gauna grįžtamąją informaciją;

43.2. konsultuoja dėl neformaliojo vaikų švietimo veiklų pasirinkimo, numato galimybes mokytis kalbų per neformaliojo vaikų švietimo siūlomas veiklas mokykloje;

43.3. paskiria asmenį – klasės vadovą, galintį padėti atvykusiam asmeniui sklandžiai įsitraukti į Centro bendruomenės gyvenimą, ugdymo procesą;

43.4. numato klasės vadovo, mokytojų darbą su atvykusiu mokiniu ir mokinio tėvais (globėjais, rūpintojais).

44. Jeigu atvykęs mokinys nemoka ar menkai moka lietuvių kalbą, Centras organizuoti:

44.1. mokymąsi kitu Centro siūlomu būdu, suderintu su mokinio tėvais (globėjais, rūpintojais), skiriant papildomą pamokų individualiai Komunikacinių gebėjimų ugdymo veiklai. Skiriama 37 valandos per metus, 1 pamoka per savaitę.

**IV SKYRIUS**

**PRADINIO UGDYMO INDIVIDUALIZUOTOS, PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS**

**PIRMASIS SKIRSNIS**

**BENDROSIOS NUOSTATOS**

45. Mokiniui, kuris mokosi pagal pradinio ugdymo individualizuotą, pagrindinio ugdymo individualizuotą programą, individualus ugdymo planas sudaromas, atsižvelgiant į mokinio individualaus ugdymo pagalbos planą, galias ir gebėjimus, kylančius dėl intelekto sutrikimo (nežymaus, vidutinio, žymaus ar labai žymaus), mokymosi formą, mokymo organizavimo būdą, ugdymą įgyvendinančios mokyklos ar klasės paskirtį.

46. Centras gali organizuoti specialiųjų klasių, skirtų intelekto sutrikimą turintiems mokiniams, mokinių užimtumą ir per mokinių atostogas.

47. Centras teikia visos dienos ugdymą, po pamokų veikla organizuojama 3 užimtumo grupėse -pradinių klasių, 5-7 klasių ir 9-10 klasių mokiniams. Grupėje veiklą organizuojantis auklėtojas , renkasi mišraus tipo organizavimo formą, ugdymo turinį pateikia veiklomis, atsižvelgdama į asmens galias, savarankiškumą, atsižvelgiant į pedagoginės psichologinės tarnybos rekomendacijas, tausojantį dienos darbo ir poilsio režimą.

48. Kitų mokyklų aukštesniųjų klasių mokiniai savanoriai, vykdantys socialinės veiklos programas, gali padėti mokytojui organizuoti šią veiklą.

49. Ugdymas organizuojamas veiklomis. Individualios programos apima šias veiklas: komunikacinę, pažintinę orientacinę, meninę ir technologijų, fizinę (sveikatos ugdymo, stiprinimo) bei dorinį ugdymą ir specialiąsias veiklas: socialinio, technologinio, meninio ugdymo veiklas ir savarankiškumo ugdymą ir specialiąsias veiklas organizuojamas, atsižvelgdamas į ugdymo aplinką, mokinio galimybes ir poreikius:

49.1. Socialinio, technologinio, meninio ugdymo veikla, skiriama mokinių meniniams ir technologiniams darbams, buities kultūrai, savitvarkai, namų ruošai, ūkio darbams;

49.2. Savarankiškumo veikla, skiriama pagrindinėms funkcijoms lavinti, naudojimosi specialiosiomis priemonėmis (ugdymui skirtomis techninės pagalbos priemonėmis, kompiuterinėmis technologijomis, buities įranga, buitiniais įrankiais) ar kitiems kasdieniams savarankiškumą didinantiems įgūdžiams formuoti, orientacijai erdvėje, mobilumo, alternatyviosios komunikacijos įgūdžiams ugdyti.

49.3. Įvairių socialinio ugdymo, technologinio (darbinio) ugdymo ir (ar) savarankiškumo ugdymo veiklų pamokų per savaitę skaičių galima keisti, atsižvelgiant į mokinių gebėjimus, Centro galimybes, tėvų (globėjų, rūpintojų) ir mokinių pageidavimus.

**ANTRASIS SKIRSNIS**

**PRADINIO UGDYMO** **INDIVIDUALIZUOTOS PROGRAMOS ĮGYVENDINIMAS**

50. Mokiniui, kuris mokosi pagal pradinio ugdymo individualizuotą programą, ugdymo planas sudaromas vadovaujantis Bendrųjų ugdymo planų 6 priedo III skyriaus 6 punktu, ugdymą organizuojant pagal veiklos sritis ir joms skiriamą pamokų skaičių:

|  |  |  |
| --- | --- | --- |
| Ugdymo metai,  klasė  Dalykai / veiklos | 1–2 lavinamojoje jungtinėje klasėje pamokų skaičius per metus (savaitę) | 2-3 lavinamojoje jungtinėje klasėje pamokų skaičius per metus (savaitę) |
| Dorinis ugdymas (tikyba, etika) | 35 (1) | 35 (1) |
| Komunikacinė veikla arba  kalbos ir bendravimo ugdymas\* | 140(4) | 140 (4) |
| Pažintinė veikla | 105 (3) | 105 (3) |
| Orientacinė veikla | 105 (3) | 105 (3) |
| Informacinių komunikacinių technologijų ugdymas\*\* | 35 (1) | 35 (1) |
| Meninė veikla | 70 (2) | 70 (2) |
| Fizinis ugdymas | 70 (2) | 70 (2) |
| Pamokos, skirtos mokinių ugdymosi poreikiams tenkinti, specialiajai veiklai organizuoti\*\*\* | 105 (3) | 105 (3) |
| Socialinei įtraukčiai formuoti | 35 |  |
| Sensorinėms problemoms spręsti |  | 35 |
| Dienotvarkei rengti ir jos laikymosi įgūdžiams formuoti | 35 |  |
| Mobilumo lavinimo individualioms pratyboms |  | 35 |
| Privalomas pamokų skaičius mokiniui | 700  (20) | 700  (20) |
| Pamokų skaičius mokiniui | 735  (21) | 735  (21) |
| Neformalusis vaikų švietimas | 35 (1) | 35 (1) |

Pastabos:

\* kalbos ir bendravimo ugdymas– veikla, kurią sudaro gestų kalba, sakytinė ir rašytinė lietuvių kalba, yra skiriama kurtiems ir neprigirdintiems vaikams bei kitų komunikacijos sutrikimų turintiems vaikams, naudojantiems alternatyviąją komunikaciją;

\*\* veikla, kurią mokykla gali siūlyti, atsižvelgdama į mokinio galias, turimus išteklius;

\*\*\* specialioji veikla, skiriama sutrikusioms funkcijoms lavinti, specialiajai pedagoginei pagalbai teikti, atsižvelgiant į mokinio sutrikimų pobūdį.

50.1. mokiniui, turinčiam įvairiapusių raidos sutrikimų (autizmas ir kt.), rengiant mokinio individualų ugdymo planą galima skirti 35 ir daugiau pamokų per metus (1 ir daugiau pamokų per savaitę) komunikacijai ir kalbos suvokimui didinti, sunkumams socialinėse situacijose įveikti ir socialiniams ryšiams ugdymo įstaigoje formuoti, sensorinėms problemoms spręsti, kitiems įgūdžiams, reikalingiems socialinei įtraukčiai formuoti, dienotvarkei rengti ir jos laikymosi įgūdžiams formuoti;

50.2. dalį formaliojo švietimo veiklų / pamokų ir neformalųjį vaikų švietimą rekomenduojama organizuoti su bendrųjų klasių mokiniais;

50.3. neformalųjį vaikų švietimą galima organizuoti ir per mokinių atostogas (išskyrus vasaros atostogas);

50.4. ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdymo ir švietimo pagalbos teikimo procese dalyvaujančių specialistų rekomendacijas;

50.5. mokiniui, sergančiam cerebriniu paralyžiumi ar turinčiam vidutinių, sunkių ar labai sunkių judesio ir padėties sutrikimų, gydomojo fizinio ugdymo pratyboms skiriama ne mažiau kaip 70 pamokų per metus kiekvienam mokiniui;

50.6. mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms 1–4 klasėse galima skiriama 35 pamokų per metus (1 pamoką per savaitę), jas išdėstant tolygiai ar pagal mokinio poreikius, specialistų rekomendacijas, mokyklos vaiko gerovės komisijos rekomendacijas, kreipiantis mokytojui, kuris moko vaiką.

51. Mokiniui, kuris mokosi pagal pradinio ugdymo individualizuotą programą, ugdymo planas ir tvarkaraščiai mokiniui Centre sudaromas individuliai, atsižvelgiant į specialiuosius ugdymosi poreikius ir skiriamą švietimo pagalbą.

**TREČIASIS SKIRSNIS**

**PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS**

52. Mokiniui, kuris mokosi pagal pagrindinio ugdymo individualizuotą programą dėl nežymaus intelekto sutrikimo, ugdymo planas rengiamas vadovaujantis Bendrųjų ugdymo planų 109 punkte nustatytų dalykų programoms įgyvendinti pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 35 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti:

53.1. besimokantįjį pagal individualizuotą pagrindinio ugdymo programą pagrindinio ugdymo programoje prasidedančių dalykų pradėti mokyti metais vėliau, juos sieti su praktiniais mokinio interesais, kasdiene gyvenimo patirtimi; mokymas gali būti organizuojamas atskiromis veiklomis;

53.1. keičiamas (mažinamas, didinamas) dalykams skirtų pamokų skaičius;

53.2. numatoma papildoma mokytojo pagalba;

53.3. planuojamos specialiosios pamokos;

53.4. didinamas pamokų skaičius, skirtas meniniam, technologiniam ugdymui, kitiems dalykams mokyti, socialinei veiklai, karjeros ugdymo kompetencijoms ugdyti;

53.5. keičiamas specialiųjų pamokų, pratybų ir individualiai pagalbai skiriamų valandų (pamokų) skaičius per mokslo metus, atsižvelgiant į mokinio reikmes, švietimo pagalbos specialistų, vaiko gerovės komisijos ar pedagoginės psichologinės tarnybos rekomendacijas;

53.6. iki 74 pamokų per metus mažinamas minimalus privalomų pamokų skaičius, bet didinamas neformaliojo švietimo valandų skaičius ar organizuojamos veiklos, lavinančios praktinius gebėjimus;

53.7. dviem 7 lavinamosios klasės mokiniams skiriama 74 logopedinių pratybų, po 1 per savaitę.

53.8. technologijų dalyko gali būti siūloma tik viena technologijų programa arba technologijų kryptis;

53.9. vienam 5 klasės lavinamosios klasės mokiniui bendraujančiam alternatyviuoju būdu 37 logopedinių pratybų, po 1 per savaitę.

54. mokiniui, turinčiam kompleksinių negalių, įvairiapusių raidos sutrikimų, elgesio ir (ar) emocijų, kalbėjimo ir (ar) kalbos sutrikimų, specialiosioms pratyboms 5–10 klasėse skiriama ne mažiau kaip 18 pamokų per metus:

54.1.septyniems 9-10 klasės mokiniams skiriama 126 specialiųjų logopedinių pratybų per metus;

54.2. keturiems mokiniams 5-7 klasės mokiniams 72 specialiųjų logopedinių pratybų per metus;

54.3. vienam 10 lavinamosios klasės mokiniui, bendraujančiam alternatyviuoju būdu, specialiosioms pratyboms 5–10 klasėse skiriama 37 pamokos per metus, po 1 per savaitę.

55. mokiniui, turinčiam kompleksinių negalių, elgesio ir emocijų sutrikimų, specialiosioms pratyboms 5–10 klasėse galima skirti iki 37 ir daugiau pamokų per metus naudojimosi kompiuteriu, specialiosiomis mokymo priemonėmis įgūdžiams formuoti, pažinimo funkcijoms lavinti, dalykų mokymosi spragoms šalinti.

56. Mokiniui, kuris mokosi pagal pagrindinio ugdymo individualizuotą programą dėl vidutinio intelekto sutrikimo, ugdymo planas rengiamas:

56.1. besimokančiam klasėje ar mokykloje, skirtoje mokiniams, turintiems intelekto sutrikimą, – vadovaujantis bendrųjų ugdymo planų 6 priedo 8 punktu;

56.2. mokiniui, bendraujančiam alternatyviuoju būdu, specialiosioms pratyboms 5–10 klasėse gali būti skiriama ne mažiau kaip 37 pamokos per metus. Tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų ir komunikacinės, pažintinės veiklos, lietuvių kalbos ir literatūros pamokų turinys turi derėti.

57. Minimalus pamokų skaičius pagrindinio ugdymo individualizuotai programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti per mokslo metus:

|  |  |  |  |
| --- | --- | --- | --- |
| Ugdymo metai, klasė  Veiklos sritys, dalykai | Viso per metus  5,7,8 jungtinė l lavinamoji klasė | Viso per metus  9-10 jungtinė lavinamoji klasė | |
| Dorinis ugdymas | 592 | 592 | |
| Komunikacinė veikla\* arba |
| Kalbos ir bendravimo ugdymas\*\* |
| Pažintinė veikla |
| Orientacinė veikla |
| Užsienio kalba\*\*\* |
| Informacinės technologijos\*\*\* |
| Medijų ir informacinis raštingumas\*\*\* |
| Meninė veikla |
| Fizinė veikla |
| Pamokos mokinių specialiesiems ugdymosi poreikiams tenkinti:  Specialioji veikla\*\*\*\* | 148 | 148 | |
|  | |
| Gydomoji kūno kultūra |  | | |
| Regos lavinimas |
| Klausos lavinimas |
| Komunikacinių gebėjimų ugdymas |
| Pažintinių gebėjimų ugdymas |
| Minimalus privalomas pamokų skaičius mokiniui per mokslo metus | 740 | 740 | |
| Neformalusis vaikų švietimas (valandų skaičius per mokslo metus) | 74 | 74 | |
| Pažintinė ir kultūrinė veikla\*\*\*\*\* | 10 mokslo dienų per metus | | |

Pastabos:

*\* kai ugdymas organizuojamas mokyklose, kuriose įteisintas mokymas tautinės mažumos kalba, lietuvių kalbai ugdyti turi būti skiriama ne mažiau laiko nei gimtajai kalbai;*

*\*\* veikla, skiriama kurtiems ir neprigirdintiems vaikams (ją sudaro gestų kalba, sakytinė ir rašytinė lietuvių kalba ir literatūra) ar vaikams, bendraujantiems ne verbaliniu, o alternatyviuoju būdu;*

*\*\*\* veikla, skiriama, atsižvelgiant į mokinio ugdymosi poreikius, mokyklos mokymosi aplinkas, turimus specialistus, jei ji neintegruojama su kitomis veiklomis;*

*\*\*\*\* veikla, skiriama sutrikusioms funkcijoms lavinti, specialiajai pagalbai teikti, atsižvelgiant į mokinio sutrikimų pobūdį.*

*\*\*\*\*\* pažintinei ir kultūrinei veiklai skiriamų dienų skaičius per mokslo metus.*

58. Ugdymas veiklomis organizuojamas mokiniui, kuris mokosi pagal pagrindinio ugdymo individualizuotą programą dėl vidutinio, žymaus ir labai žymaus intelekto sutrikimo, pagal 57 punkto lentelėje nurodytą pamokų skaičių ir sudaromas kiekvienam mokiniui individualus ugdymo planas.

59. Mokiniui, dėl cerebrinio paralyžiaus turinčiam judesio ir padėties sutrikimų (išskyrus lengvus), gydomosios kūno kultūros specialiosioms pratyboms skiriamos ne mažiau kaip 74 pamokos per metus.

59.1. trims 7 lavinamosios klasės mokiniams skiriama 222 pamokas per metus (po 2 per savaitę individualiai) gydomosios kūno kultūros specialiosioms pratyboms

59.2.vienam 9 lavinamosios klasės mokiniui skiriama 74 pamokas per metus (po 2 per savaitę individualiai) gydomosios kūno kultūros specialiosioms pratyboms.

59.3. vienam 10 lavinamosios klasės mokiniui silpnaregiui (regėjimo aštrumas – 0,05–0,1) mokiniui regėjimui lavinti galima skirti 37 pamokų per metus mobilumo lavinimo pratyboms.

60. Mokiniui, turinčiam kompleksinių negalių, elgesio ir emocijų, kalbos ir kalbėjimo sutrikimų, specialiosioms pratyboms 5–10 klasėse skiriamos ne mažiau kaip 37 pamokos per metus naudojimosi kompiuteriu ir specialiosiomis mokymosi priemonėmis įgūdžiams formuoti, pažinimo funkcijoms lavinti, kalbiniams ir komunikaciniams gebėjimams ugdyti.

61. 5–10 klasių mokiniui, bendraujančiam alternatyviuoju būdu, tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų, komunikacinės ir pažintinės veiklos, lietuvių kalbos ir literatūros pamokų turinys turi derėti.

52. Mokiniui, kuris mokosi pagal pradinio ugdymo individualizuotą programą, ugdymo planas ir tvarkaraščiai mokiniui Centre sudaromas individuliai, atsižvelgiant į specialiuosius ugdymosi poreikius ir skiriamą švietimo pagalbą. (pridedama.2. Priedas. Individualūs ugdymo planai ir tvarkaraščiai. 51 lapai. )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pridedama:

1.Mokymosi praradimų kompensavimo planas

1. Priedas. Pradinio, pagrindinio ugdymo organizavimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms centre, dėl kurių ugdymo procesas negali būti organizuojamas kasdieniu mokymo proceso organizavimo būdu. 2 lapai.

2. Priedas. Individualūs ugdymo planai ir tvarkaraščiai. 51 lapai.

Suderinta:

Centro Tarybos pirmininkė

Virginija Driominienė

2022-08-30